
Text rozhodnutia
Súd: Krajský súd Bratislava Spisová značka: 14Co/420/2013 Identifikačné číslo súdneho spisu: 1708206911 Dátum vydania rozhodnutia: 14. 02. 2017 Meno a priezvisko sudcu, VSÚ: JUDr. Katarína Javorčíková ECLI: ECLI:SK:KSBA:2017:1708206911.2 Uznesenie Krajský súd v Bratislave v senáte zloženom z predsedníčky JUDr. Kataríny Javorčíkovej a sudcov JUDr. Dariny Kuchtovej a Mgr. Barbory Bartekovej v právnej veci žalobkyne: J. H., nar. X.X.XXXX, I. XX, N., zastúpená: Z.. F. Z., H. XX, G., proti žalovaným v 1. rade: X. H., nar. XX.XX.XXXX, Y. Xa, N., zastúpený: JUDr. Stanislav Jakubčík, advokát, Kutlíkova 17, Bratislava, a žalovanej v 2. rade: H. H., nar. XX.XX.XXXX, bytom F. XX, N., zastúpená : S.. F.. S. V., K. X, G., v pôvodnom konaní za účasti vedľajších účastníkov konania na strane žalovaných: Y. Y., nar. XX.XX.XXXX, bytom I. XX, N. a Q. Y., nar. XX.XX.XXXX, bytom I. XX, N., obaja zastúpení: O. I., H. XX, G., o nahradenie prejavu vôle, o odvolaní žalobkyne proti rozsudku Okresného súdu Pezinok č.k. 4C/1144/2008-257 zo dňa 16.4.2013 a o návrhu na zmenu petitu žaloby, takto r o z h o d o l : Odvolací súd n e p r i p ú š ť a zmenu žalobného petitu, ktorú žalobkyňa navrhla v podaní zo dňa 22.4.2012. o d ô v o d n e n i e : 1. V predmetnej veci Okresný súd Pezinok rozsudkom č.k. 4C/1144/2008-257 zo dňa 16.4.2013 zamietol žalobu žalobkyne doručenú súdu dňa 11.8.2008, ktorým sa domáhala nahradenia vyhlásenia vôle žalovaných na uzavretie zmluvy o prevode vlastníctva bytu. Tento rozsudok bol vyhlásený dňa 16.4.2013, právny zástupca žalobkyne rozsudok prevzal 29.4.2013, a pred jeho doručením podaním doručeným súdu dňa 23.4.2013 požiadal o pripustenie zmeny žaloby. Toto podanie je datované dňom 22.4.2012. Následne právny zástupca žalobkyne podaním zo dňa 9.5.2012, ktoré bolo doručené súdu dňa 14.5.2013, podal odvolanie voči rozsudku súdu prvej inštancie. 2. V priebehu odvolacieho konania vstúpil do platnosti zákon č. 160/2015 Z.z. Civilný sporový poriadok, účinný od 1.7.2016 (ďalej len CSP). Podľa § 470 ods. 1 CSP ak nie je ustanovené inak, platí tento zákon aj na konania začaté predo dňom nadobudnutia jeho účinnosti. Podľa § 470 ods. 2 veta prvá CSP, právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Krajský súd preto prejednal odvolanie žalobkyne ako súd odvolací podľa § 34 CSP. 3. Predovšetkým sa musel vyporiadať s návrhom žalobkyne na zmenu petitu žaloby. Podľa § 371 CSP žalobu nemožno v odvolacom konaní meniť. Vzhľadom na citované ustanovenie už nie je možné vyhovieť návrhu žalobkyne na pripustenie zmeny petitu žaloby v odvolacom konaní a odvolací súd tento návrh zamietol. 4. Toto rozhodnutie bolo prijaté pomerom hlasov 3 : 0. Poučenie: Proti tomuto uzneseniu nie je prípustné odvolanie. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody ) a čoho sa dovolateľ domáha - dovolací návrh (§ 428 CSP).

